open-index/open-wikipedia-markdown huggingface dataset:
ذا بانشيس أوف إنيشرين

**ذا بانشيس أوف إنيشرين** ولا **لحوريات د إنيشرين** هو فيلم كوميديا كحلة طراجيدية كتبو و خرجو و عاون ف لإينتاج ديالو مارتن ماكدوناه ف عام 2022. لحكاية ضايرة ف جزيرة خايالية ف الجنب لغربي د إيرلانضا ف لعشرينات د لقرن لي فات، من بطولة كولين فارل و بريندان ݣليسن ف دور جوج ديال الصحاب لقاو راسهم ف طريق مسدودة ملي واحد فيهم قطع لعالاقة على غفلة، كيري كاندن و باري كيووݣن ف لآدوار لموسانيدة. فارل و ݣليسن و مكدوناه تلاقاو ب تلاتة مرة اخرى بعد ما فايت ليهوم صورو فيلم ف بروج (2008).

لفيلم خدا إيشادة من لكريتيك، خصوصا للإيخراج و السيناريو ديال مكدوناه. ذا بانشيس أوف إنيشرين خدا تسعود د الترشيحات ف جائيزة لأوسكار منها أحسن فيلم و أحسن موخريج، و ربح تلاتة د لجوائيز د لݣولدن ݣلوب، أحسن فيلم غينائي ولا كوميدي، احسن مومتيل ف فيلم غينائي ولا كوميدي (فارل) و أحسن سيناريو (مكدوناه)، زيد لفيلم ربح 4 د لجوائيز د لبافطا منهم أحسن مومتيل ف دور موسانيد (كيووݣن) و أحسن مومتيلة ف دور موسانيد (كاندن).

## سينوپسيس

لفيلم ضاير ف واحد لجزيرة معزولة ف الجنب لغربي د إيرلانضا، ذا بانشيس أوف إنيشرين كيعاود لقيصّة ديال جوج صحاب الروح بالروح، لقاو راسهوم ف طريق مسدودة ملي واحد فيهم قطع لعالاقة على غفلة. پاريك لمصدوم ماقادرش يستوعب، ب لمعاونة د ختو لي مامزوجاش سيوبان و الدري لي كيدخل و يخرج ف لهدرة ضومينيك مشاو يصلحو لأومور، و لاكين لمجهود لمستامر د پاريك غير كيزيد يخيب لوضعية، و ملي كولم شاف پاريك كايكب لما ف الرملة، للأومور زندات لي غا تودي لعواقيب وخيمة.

## كاستينݣ
* كولين فارل: پاريك سوليبان
* بريندان ݣليسن: كولم ضوهرتي
* كيري كاندن: سيوبان سوليبان
* باري كيوݣن: ضومينيك كيرني
* ݣاري ليدن: ݣاردا كيرني
* پات شورت: دجوندجو
* شايلا فليتن: ميسس مكورميك
* بريد ني نياشتين: ميسز أوريوردن

## مصادر

تصنيف:فيلم ميريكاني
تصنيف:أفلام د 2022
تصنيف:فيلم د لكوميديا لكحلة
إيثان هوك

**إيثان ݣرين هوك** (تزاد ف 6 نوڤومبر 1970) هو مومتيل و موخريج ميريكاني. فايت خدا 4 ديال الترشيحات ف جايزة د لؤسكار، 2 ف أحسن مومتيل ف تراينين داي (2001) و بويهوود (2014)، و 2 ف أحسن سيناريو مقتابس ف قبل لغروب (2013) و قبل نصاصة الليل (2013) لي عاون ف لكتابة ديالهوم. زيد خدا ترشيحات ل 2 ݣولدن ݣلوب و 1 طوني.

## فيلموݣرافيا

* موستاكشيفين (1985) - بين كراندل
* موجتاماع الشوعارا لميتين (1989) - طوض آندرسن
* حي (1993) - ناندو پارادو
* لواقيع كايعض (1994) - تروي ضاير
* قبل الشوروق (1995) - دجيسي والاص
* ݣاتاكا (1997) - ڤينسنت فريمان
* تاوقوعات مزيانة (1998) - فينيݣان بيل
* تراينين داي (2001) - لموحقيق دجايك هويت
* قبل لغوروب (2004) - دجيسي والاص
* إيلاه لحرب (2005) - لعاميل دجاك ڤالنتاين
* قبل ما الشيطان يعرف بلي نتا ميت (2007) - هانك هانسن
* قبل نصاصة الليل (2013) - دجيسي والاص
* ذا پوردج (2013) - دجايمس ساندين
* بويهوود (2014) - مايسن إيڤانس سير
* قتلة مزيانة (2014) - طومي إيݣان
* لبلان د ماݣي (2017) - دجون هاردين
* التيليفون لكحل (2021) - ذا ݣرابر
* ذا نورثمان (2022) - الماليك آورڤاندل

## مصادر

تصنيف:زيادة 1970
تصنيف:ناس حيين
أوسلو

**أوسلو** ولاّ ** ؤصلو** (بالنورڤيجية: **Oslo**) هي لعاصيما د النورڤيج وأكبر مدينة فيها. جات ف لجنوب الشرقي د لبلاد و تيسكنو فيها شويا كتر من 700.000 واحد. هي وحدا من أكبر لعواصم ف لعالم من جيهت التيساع، و فيها أكبر مرسا ديال النورڤيج.

تأسسات أوسلو ف جوايه لعام 1040، ولاّت عاصمة د لبلاد ف لقرن 14. حيت النورڤيج دخلات ف بزاف د لإتحادات و لبلدان من بعد، كانت لأهمية د أوسلو كاتزيد و تنقص على حساب لوقت، و لكن من 1905 و هي لعاصيما (كانت سميتها كريستيانيا، و لكن تبدّلات لأوسلو ف 1925).

واخا هي معزولة شويا و بعيدة، أوسلو معروفا بزاف ف لعالم حيت تنضمو فيها أحدات مهمة، بحال لمفاوضات د أوسلو ف 1993، اللي عتارفو فيها السلطة لفلسطينية و إسرائيل ببعضياتهم، و لبطولة د لعالم د السكي ف 2011.

أوسلو هي لمدينة اللي كاتّعطا فيها لجائزة د نوبل د السلام كل عام ف الشهر د دجنبر.
## مصادر


تصنيف:النورڤيج
تصنيف:عواصم ديال بلدان
تصنيف:تأسيسات د 1048
تصنيف:تأسيسات د لقرن 11 ف النورڤيج
تبوريشة (فيلم)

**تبوريشة**، هو فيلم خيال عيلمي و خلعة جسدية كاناضي، كتبو و خرجو دايڤيد كراننبرݣ ف عام 1975. من بطولة پول هامپتن، لين لاوري و باربارا ستييل. كيعاود قيصّة ناس ساكنين ف واحد لعيمارة تقاصو ب تاعفون من واحد السلالة د لپارازيط لي رداتهوم بلا عقل مولوعين ب السيكس، كيقلبو باش يعاديو الناس ب تيصال جينسي.

## سينوپسيس

من بعد ما قتل واحد لعاليم لي كايسكن ف واحد لموجمّاع سكني صاحبتو و نتاحر، لموحقيقين كتاشفو بلي لقاتل كان كايدير تجاريب ضايرة على واحد لفيطريات. رودجر سان لوك (پول هاپتن)، دوكتور حتى هو كايسكن ف نفس لموجمّاع، و لموساعيدة ديالو، لمومريضة فورسايث (لين لاوري)، عرفو من بعد بلي دوك لپارازيط ولاو آݣريسيڤ و أي واحد كايتقاص بيها كايولي مولوع ب السيكس يوصل لعدوى للاخرين ب واسيطة لتيصال لجينسي.

## كاستينݣ

* پول هامپتن: رودجر سان لوك
* لين لاوري: لمومريضة فورسايث
* دجوو سيلڤر: رولو لينسكي
* آلن كولمان: نيكلاس تووضور
* سوزان پيتري: بيتس
* رونالد ملوضزيك: ميريك
* باري بولضيرو: لموحقيق هيلر
* كاميل دوشارم: السيد ݣيبوه
* هانكا پوصنانسكا: السيدة ݣيبوه

## مصادر

تصنيف:فيلم كاناضي
تصنيف:أفلام د 1975
تصنيف:فيلم د لخلعة
خلعة جسدية

[تصغير|مرا دايرة ماكياج ديال [زومبي]]
**خلعة جسدية** ولا **خلعة بيولوجية**، هو نوع فني فرعي ديال التعاويد د لخلعة و لافلام د لخلعة لي كينوي يبين نتيهاكات د لجيسم لي كاتكون كاتعيّف ولا كاتضر ف لخاطر. بحال السيكس الدموي، الطفرات، التشويه، تاعفون بسباب شي پارازيط، مرض، ولا حاراكات ماشي إيرادية د لجيسم. لخلعة لجسدية كان وصف ف لأصل تطبق على شي نواع فرعية بدات تبان ف لأفلام ديال أمريكا الشامالية، و لاكين عندو أوصول ف لأدب لݣوتيك وبقا حتى شمل بزاف د لفونون خوصوصا السينيما.

## التعريف د هاد النوع

خلعة جسدية هو نوع فني فرعي ديال التعاويد و أفلام لخلعة. أي فيلم خلعة يقدر يكون فيه شي عاناصير من هاد النوع لفرعي، و لايني شي أفلام كاتعتابر بشكل كامل خلعة جسدية. لمقصود من هاد النوع هو تعياف لي كايقرا ولا لي كايتفرج.

## لخصايل د هاد النوع
لخلعة لجسدية يقدر يتخلط معا نواع د لخلعة اخرى، ولاكين كايبقى مختالف عليهوم. متالا، ف لوقيتة لي لعاناصير ديال التاحوول لجسدي كاتكون حاضرة ف لخلعة لجسدية، نواع اخرى فيها هاد لخصلة بحال التقطاع، السپلاطر و أفلام لوحوش ولاكين كايختالفو بيناتهوم ف النية و الميساج. لاختيلاف لي كاين ف هاد النوع هو لنتيهاكات و التشويهات د لجيسم ناديرا ماكاتكون جاية من تعدية ولا عونف. ولاكين جاية من خسران التاحكوم الواعي ب لجيسم بسباب شي طفرة، مرض... آپار على لخصايل لي شايعة بينات ڭاع النواع لفرعية د لخلعة، شي خصايل كاينة غير ف هاد النوع لفرعي بحال الطفرات، لعدوى و التاعفونات لفيطرية. لموؤتيرات لخاصة و لماكياج حاجة أساسية ف هاد النوع.

## إيكزومپلات من هاد النوع
**أفلام** :
* تييث - 2007
* ذا ثينݣ - 1982
* مسعور - 1977
* ذا بروود - 1979
* سكانيرات - 1981
* ڤيديودروم - 1983
* تبوريشة - 1975

## مصادر


تصنيف:تعاويد
تصنيف:فيلم د لخلعة
تصنيف:أنواع د لأفلام
تصنيف:نواع د التعاويد لعيلمي
تصنيف:مظهر د بنادم
وودي هارلسون

**وودرووْ ترايسي هارلسون** (تولد ف 23 يوليوز 1961) هو مومتيل ميريكاني. فايت خدا بزاف د لجوائيز، منها، جائيزة إيمي و زيد ترشيحات ل 3 د لجوائيز د لأوسكار و 4 د لݣولدن ݣلوب.

## فيلموݣرافيا

* الشعب ضد لاري فلينت : لاري فلينت - 1996
* زومبيلاند : طالاهاسي - 2009
* 2012 : تشارلي فروست - 2009
* لوعاب الجوع - : هايميتش آبرناثي - 2012
* سبعة د لپسيكوپاط : تشارلي كوسطيلّو - 2012
* لوعاب الجوع: كاتشين فاير : هايميتش آبرناثي - 2013
* لوعاب الجوع: ماكينبورد لجوزء 1 : هايميتش آبرناثي - 2014
* لوعاب الجوع: ماكينبورد لجوزء 2 : هايميتش آبرناثي - 2015
* تلاتة د لبلاكات برا إبين، ميزوري : بيل ويلابي - 2017
* صولو: قصة من الحرب د النوجوم : طوبياس بيكيت - 2018
* زومبيلاند: ضابل طاپ : طالاهاسي - 2019

## مصادر


تصنيف:زيادة 1961
تصنيف:مومتيل ميريكاني
تصنيف:ناس حيين
نوع فني

تصغير|فن النقش ف لمغريب
**جونغ** ولا **نوع فني** هو موصطالاح كيتستعمل ديما باش يحدد لعاناصير لي كاتعاود راسها ف أنواع كاتشابه معا بعضياتها ف لأفلام، لكتوبة، التلفازة، لموسيقى و لفن بصيفة عامة. التانووعات لي كاتكون ف نفس النوع الفني كاتسمى نوع فني فرعي ولا سو جونغ.

## التعريف د نوع فني

نوع فني هو ستيل، كايتطبق خوصوصا ف لفونون، لي كايجمع واحد التستيفة موعيانة من لخصايل، نقدرو نوصفو النوع لفني ب تبيان لخصايل لي كاتعاود راسها ب ختيلافات قليلة على بعضياتها. لكتاب لإغريقيين حددو 3 د النواع لفنية لأدبية، الشيعر، الناتر، و الدراما، كطاريقة باش يصنفو لكلمة لمكتوبة، ولاكين، بعد قرون دازت، لأعراف لأدبية بدات تتطور و تكبر، هادشي لي خلاها خاصها تزيد نواع فنية أدبية و نواع فرعية كتر. نفس اللوجيك نقدرو نطبقوها على لموسيقى و الشكال لفنية لاخرى.

## إكزومپلات د لأنواع لفنية

**لموسيقى**
* لموسيقى لكلاسيكية : سمفونية، أوپيرا، صوناطا.
**لكتابة**
* لأدب : شيعر، ريواية، قصة قصيرة
* التعاويد : خيال عيلمي، فنطازيا، خلعة.

## مصادر

تصنيف:لفن
تصنيف:تعاويد
تصنيف:نواع د لفن
تصنيف:سرديات
براهيم بولامي

**إبراهيم بولامي** (تزاد نهار 20 أبريل 1972 ف أسفي) هو رياضي مغريبي، تخصص في مسافة 3000 ميترو موانع، وهو الأخ الصغير ديال الجرّاي خالد بولامي. حقق الرقم القياسي فمسافة 3000 ميترو موانع عام 2001، بتوقيت 7 د 55 ث 28، وجا وحطم الرقم للمرة الجاوجة في 2002 بزمن قدرو 7 د 53 ث 17، ولكن تلغا بعد ما بانتfix نتيجة المنشطات إيجابية لي غايترتب عليها توقيف لمدة عاماين.

## إنجازاتو

### ألعاب البحر الأبيض المتوسط

* ألعاب البحر الأبيض المتوسط 1997 ف پاري
** ميدالية ذهبية في 3000 ميترو موانع
* ألعاب البحر الأبيض المتوسط 2005 ف ألميرية
** ميدالية ذهبية في 3000 ميترو موانع

## بعد الإعتيزال
خدا إبراهيم بولامي منصب ف الإدارة التقنية للمنتخب الوطني لألعاب الأولمپية، و كيشرف على تدريب مجموعة من الدراري في تخصص مسافة 3000 ميترو موانع، زيادة على الإشراف على تخصصات خرة بحال مسافة 800 ميترو ، و1500 ميترو ، و3000 ميترو.

تسندات ليه مهمة مدير تقني ف مكتب عصبة جهة دكالة عبدة ديال لألعاب الأولمپية.

## مصادر

تصنيف:بيوغرافيا د رجال
تصنيف:لعاب د لاتليتيزم مغريبي
تصنيف:زيادة 1972
تصنيف:ناس حيين
تصنيف:ناس تزادو ف أسفي
تصنيف:ناس د أسفي
تصنيف:ستيتناء من طاݣ ناقصين تصاور
دايڤيد كراننبرݣ

**دايڤيد پول كراننبرݣ** (تزاد ف 15 مارس 1943) هو موخريج و سيناريست كاناضي. هو لأوريجيناطور ديال لخلعة لجسدية ف لأفلام، لأفلام ديالو معروفة ب ستيكشاف التاحوولات لجسدية، لأمراض التعفونية، و التاداخول ما بين النفسي و الجسدي و الطيكنولوجي. كراننبرك كايستكشف هاد لمواضيع ف قالب لخيال عيلمي و لخلعة بحال تبوريشة (1975)، صكانيرات (1981)، ڤيديودروم (1983) و ذا فلاي (1986)، أپار من لخلعة لجسدية فايت لو خرج أفلام د الدراما، لإيتارة النفسية و لعيصابات.

## الستيل ديالو

كراننبرݣ بدا ف السبعينات ب ستيل مختالف على لأفلام د لخلعة ف داك لوقت، ب ستيكشاف لأومور ديال التشريح د لجيسم. لأعضاء لبرانية ناديرا ما كاتكون مهددة ب منشار بحال ف أفلام التقطاع، غاليبا كاتصاب بسباب شي تاعفون فيطري ولا شي مرض. و لستيكشاف د الطيكنولوجيا و لعالاقة ديالها معا لڭسدة د بنادم. لپروطاݣونيست د لأفلام ديالو ف لعادة شخص معدب معا داتو، و كايلقى راسو ضاحية ديال طبيعتو، هادشي كايخلي لي كايتفرج كايطرح تساؤولات نقدية على لأخلاقيات. بسباب الطابيعة السوريالية و الدموية د لأعمال ديالو، كراننبرݣ نوض عليه بزاف ديال لنتيقادات.

## فيلموݣرافيا
* سطيريو : 1969
* جرائيم د لموستقبال : 1970
* تبوريشة : 1975
* مسعور : 1977
* فاست كامپني : 1979
* لقريق : 1979
* صكانيرات : 1981
* ڤيديودروم : 1983
* الزون لميتة : 1983
* الدبانة : 1986
* ديد رينݣرز : 1988
* غدا عريان : 1991
* السيدة فاراشة : 1993
* كراش : 1996
* وجود : 1999
* عنكبوت : 2002
* تاريخ ديال لعونف : 2005
* وعود شرقية : 2007
* ميطود خطيرة : 2011
* كوزموپوليس : 2012
* خرائيط النوجوم : 2014
* جارائيم لموستقبال : 2022

## مصادر


تصنيف:زيادة 1943
تصنيف:ناس حيين
فيوري

**فيوري** ولا **غضب** هو فيلم حرب ميريكاني كتبو و خرجو و عاون ف لإينتاج ديالو دايڤيد إير ف عام 2014. من بطولة براد پيت معا شيا لابوف، مايكل پينيا، دجون برنتهال و لوݣان لورمان ف أدوار ديال أعضاء لكتيبة د الطنوݣة لميريكانية كايطايفو معا ألمانيا النازية ف السيمانات اللخرة ف لحرب لعالمية التانية.

## السينوپسيس

ف أبريل 1945، لحولافا سيفطو آخر دفعة ف لمسرح لأوروپي، واحد السيرجو شابع مْعارك كايعيطو ليه ووردادي، أمر 5 د الرجال من لكتيبة د الدبابات لميريكانية باش ينفدو واحد لمْهمة موميتة مورا لخطوط د لعدو. لموشكيل هو النازيين كتر منهوم ف لباشار، كتر منهوم ف السلاح، و زيد بعد ما مات التيرور د لمدفع ديال الدبابة، جابو ليهوم واحد الدري صغير جديد ف لعسكر باقي موبتديئ، ووردادي و فرقتو غايعيشو لحضات صعيبة و غايديرو تضحيات ف ليام اللخرة د لحرب لعالمية.

## كاستينݣ

* براد پيت ف دور ضون "ووردادي" كوليْر (لكومونضو د الدبابة)
* شيا لابوف ف دور بويْد "بايبل" سوان (التيرور د الدبابة)
* لوݣن لورمان ف دور نورمان "ماشين" إليسن ( موساعيد د الدبابة و تيرور)
* مايكل پينيا ف دور تريني "ݣوردو" ݣارسيا (الشيفور د الدبابة)
* دجون برنتهال ف دور ݣرايدي "كوون-آس" ترايڤيس (الشارجور د الدبابة)
* دجايسن آيزاكس ف دور لكاپيطان ڤاݣنر
* براد هينكه ف دور السيرجو دايڤيس
* دجيم پاراك ف دور السيرجو بينكوڤسكي
* ݣزاڤير ساميول ف دور ليوتنو پاركر
* سكات إيستوود ف دور السيرجو مايلز
* كيڤن ڤانس ف دور السيرجو پيطرسن
* آناماريّا مارينكا ف دور إيغما
* آليسيا ڤون غيتبيغݣ ف دور إما

## مصادر

تصنيف:فيلم ميريكاني
تصنيف:أفلام د 2014
تصنيف:فيلم د لحرب
فيلم تقطاع

**فيلم تقطاع** ولا **سلاشر** () هو نوع فني فرعي ديال أفلام لخلعة كايتمحور على سفاح كايتبع و يقتل ݣروپ د الناس، بستيعمال تويشية ماضية. هاد لموصطالاح يقدر يشمل أي فيلم كايدور على سفاح سوا ب آلة ماضية سوا بلا. لموحليلين د لأفلام حطو شي خصايل لي كاتفصل مابين هاد النوع و لأنواع لفرعية لخرى د لخلعة. بحال أفلام لوحوش، سپلاطر، مافوق الطابيعة، و لخلعة النفسية.

## لخصايل د هاد النوع
تصغير|لقطة ف مسرح "ڭينيول لكبير" Grand Guignol لي كيتڭال بلي كان عندو تأتير كبير على أفلام التقطاع
لمختصين حددو شي خصايل حصرية كاتكون ف هاد النوع الفرعي، بحال، آخر ڤيكتيم كاتكون ف لعادة بنت، لماشاهيد الدموية، الضاحايا كايكونو ف عمر لموراهاقة، لبلاصة كاتكون شي ڤيلاج صغير ولا شي دار ف لخلا معزولة، السفاح ف لعادة كايكون عندو پاسي كحل و باغي ينتاقم، و كايكون لابس ماسك ولا وجهو محروق، مضيفورمي ولا مخسر، الشخصيات لي كاتكون كاتدير السيكس كايموتو لولين و لي عدرين كايموتو لخرين. ف لوقيتة لي أي فيلم ف هاد نوع مامحتاجش يكون فيه ݣاع هاد لخصايل مجموعة، ف لأغلب كاتكون فيهوم غير جوج. شي أفلام د التقطاع كاتخلط مابين نوع آخر د لخلعة ولا جوج.

## إكزومپلات من هاد النوع

* لمجزارة د لمنشار الطيكساسي - 1974
* كريسماس كحل - 1974
* هالوويين - 1978
* 13 الجمعة - 1980
* كوشمار ف شاريع إلم - 1984
* لوعبة د الطفل - 1988
* غوتة - 1996
* عرفت شنو درتي الصيف لاخر - 1997
* ڤالينتاين - 2001

## مصادر


تصنيف:فيلم د لخلعة
تصنيف:أنواع د لأفلام
تصنيف:عوام 1970 ف صناعة د لأفلام
تصنيف:عوام 1990 ف صناعة د لأفلام
تصنيف:عوام 2000 ف صناعة د لأفلام
تصنيف:عوام 2010 ف صناعة د لأفلام
تصنيف:عوام 2020 ف صناعة د لأفلام
لمدينة د سان مارينو

**لمدينة د سان مارينو** (بالطاليانية: **Città di San Marino**) هي لعاصيما د سان مارينو و تاني أكبر مدينة فيها (مورا ساراڤالي). هي وحدا من لمناطق التسعود د لبلاد، و جات ف لجنوب لغربي د الجبل د تيطانو.

التاريخ د لمدينة د سان مارينو قديم بزّاف. تيتقال باللي تأسسات ف عام 301 وتسمّات على ولي صالح مسيحي كانت سميتو سان مارينوس، اللي بنا معبد ف راس الجبل تما، مع الناس اللي كانو معاه و هربو من لإمبراطورية الرومانية.

تيسكنو دابا ف لمدينة د سان مارينو شويا كتر من 4000 واحد، و هو اللي مخلّيها تكون من أصغر لعواصم ف لعالم. واخا هي مدينة صغيرة، تيجيو ليها كل عام كتر من 3 د لمليون د السياح، لأغلبية ديالهم طاليانيين. لمدينة لقديمة ديالها مقيّدة ف اللائحة د لمواقع ديال الترات لعالمي ديال ليونيسكو (من 2008).

## مصادر


تصنيف:سان مارينو
تصنيف:عواصم ديال بلدان
تصنيف:تأسيسات د 301
لورد أوف وور

**لورد أوف وور** ولا **الرب د لحرب** هو فيلم دراما-جريمة ميريكاني كتبو و خرجو آندرو نيكول ف عام 2005. بطولة نيكلاس كايدج، دجاريد ليطو، بريدجيت موناهان، و إيثان هوك. لورد أوف وور كيعاود لقصة ديال يوري أورلوڤ ف لبدية ديالو ف عالم تهريب السلاح اللاقانوني، قبل لنحيلال د لتيحاد السوڤياتي، و بشوية بشوية غايولي موهريب معروف د السلاح بلا ضامير.

## سينوپسيس

ف التمانينات ف مدينة أوضيسا الصغيرة، لموهاجير لأوكراني يوري أورلوڤ قرر باش يبدل لحاياة لمادية ديالو و ولى تاجر د السلاح معا خوه الصغير ڤيطالي أورلوڤ. تبزنيس ديالو ف تهريب لأسليحة ف لمناطيق لمفتونة و لي عامرة ب الطائيفية ف لعالم بدا يتزاد معا نيهاية لحرب لباردة و نحيلال لتيحاد السوڤياتي، ب عطيان الرشوة لواحد لجينيرال روسي باش يبيعلو ݣاع لعاتاد ديالو. ف نفس لوقت، ولى ميليونير، و بدا يخدم فلوسو باش يطيح لبنت الزوينة آڤا فونطين و من موراها تجوّجو، و ولدو دري. لعاميل د لانطيرپول دجاك ڤالينتاين بدا يتتبع يوري باش يصيفطو للحبس، و لكين ف لخر، فهم بلي يوري هو شر حقيقي لا بد منو على ود لماصاليح لإقتيصادية و لأطماع د الدولة ديالو.

## كاستينݣ

* نيكلاس كايدج: يوري أورلوڤ، بزناس د لأسليحة دولي كايبيع السلاح ل أي واحد قادر يشري
* دجاريد ليطو: ڤيطالي أورلوڤ، خو يوري و شريكو ف التبزنيس
* إيثان هوك: دجاك ڤالينتاين، عاميل د لانطيرپول معقول و لخاطار لأولي لتيجارة د يوري
* بريدجيت موناهان: آڤا فونطين، موديل عالمية و مرت يوري
* إيمون ووكر: آندريه باپتيست، ديكتاتور بلا ضامير ماكايرحمش حاكم ليبيريا ب قبطة من حديد
* سامي روتيبي: آندريه باپتيست جونيور، ولد آندريه
* إيان هولم: سايمن ڤايز، بزناس د السلاح خايب السمعة و لمونافيس د يوري ف لحرفة
* طانيت فينيكس: كاندي، صاحبة ڤيطالي أورلوڤ
* ييڤݣيني لازاريڤ: جينيرال د لتيحاد السوڤياتي و لعم د يوري

## مصادر

تصنيف:أفلام د 2005
تصنيف:فيلم د لجريمة
تصنيف:فيلم ميريكاني
لفينلاندية

**لفينلاندية** (ب لفينلاندية *suomi* ؤلا *suomen kieli*) هيّ لوغة ؤرالية من لفرع لفيني، مهضورة من عند لأغلبية د الناس ف فينلاندا، و من عند الناس من إتنية فينلاندية ف بلدان خرين. لفينلاندية وحدة من جوج لوغات رسميين ف فينلاندا، لوخرة هيّ السويدية. ف السويد، لفينلاندية و لميينكيلي *Meänkieli* (لوغة قريبة ل لفينلاندية و كاتّفاهم معاها ب نسبة معتبرة) بجوج كيتّعتابرو لوغات رسميين ديال أقليات. ف النورڤيج، كاينة لوغة لكڤين *Kven* لي تاهيّ كاتفاهم شوية معا لفينلاندية، و لي كيهضروها أقليات ف أقاليم طرومس *Troms* و فينمارك *Finnmark*.

لفينلاندية لوغة تلصاقية *agglutinative* ب طبيعتها و كاتخدّم لمزيودات *suffixes* بزاف. السميات، لوصاف، الضماير، النمراويات *numerals*، و لفعال كيتعربو (كيلصقو فيهوم مزيودات) على حساب الدور ديالهوم ف جوملة. الجومال ف لفيلنلاندية عادةً كيتركّبو ب ترتيب فاعل-فيعل-مفعول SVO، ولاكين التخدام لكبير ديال الشكال التصريفية كيخلي هاد الترتيب فليكسيبل. لفينلاندية مكتوبة ب لحروف اللاتينية و خدات بزاف د لإلهام من السويدية، و كاتّكتب أساساً بشكل فونيتيكي (لكلمات مكتوبين كيما كيتنطقو).

## مصادر


تصنيف:لوغات د فينلاندا
تصنيف:لوغات د السويد
تصنيف:لوغات ؤرالية
سبعة (1995)

**سبعة** ولا **سيڤن** (مستيلية **Se7en** ب نݣليزية) هو فيلم جريمة-إيتارة خرجو دايڤيد فينتشر و كتبو آندرو كيڤين ووكر. من بطولة براد پيت، مورݣان فرييمان، ݣواينث پالترو و دجون سي ماݣينلي. لفيلم ضاير ف مدينة مامسمينهاش، عامرة ب لجرائم. لمعاودة د سبعة كاتروي لقصة ديال لموحقيق لكاعي و لقريب من لانتريت ويليام صامرسيت و لكوليݣ ديالو لي عاد نقلوه يخدم معاه دايڤيد ميلز، لي كايحاولو يوقفو واحد لقتال مْتسلسل من تنفيد سيرية د لقتيلات مبازية على السبعة د لخطايا لموميتة.

لفيلم خلا تأتير كبير ف صيناعة لأفلام، أنسپيرا بزاف د لموخريجين، و رجع للحياة الستيل د لأفلام لي فيهوم (موحقيقين كايقلبو على شي قتال مْتسلسل)، لپلوط تويست لي كاينة ف اللخر د لفيلم، تعتابرات و مازال كاتعتابر من أكتر اللحاضات الصادمة و لي ماكاتنساش ف تاريخ السينيما. لفيلم ترشح لجائيزة لأوسكار ف أحسن مونطاج.

## سينوپسيس

سيڤن كايتبع لقصة د جوج د لموحققين د جرائيم لقتل كايقلبو على قتال مْتسلسل سادي (كيڤن سپايسي) لي كايختار لڤيكتيم ديالو مبنيين على السبعة د لخطايا لموميتة. دايڤيد ميلز (پيت)، موحقيق موبتديئ طاموح ولكين نية، لقا راسو كوليݣ مع لموحقيق لي بقات لو سيمانة على لانتريت ويليام صامرسيت (فرييمان). ب جوج بيهوم غايتبعو دقة ب دقة طراص د السفاح، و غايشهدو على لعواقيب د هاد لجرائم لخايبة وحدة ب وحدة ف لوقيتة لي ضاحايا كايتراكمو تستيفة، هادشي كامل و هوما كايقربو للقادار ديالهوم لي حتى واحد فيهوم ما غايتوقعو.

## كاستينݣ

* براد پيت ف دور دايڤيد ميلز: موحقيق نزيه و لكين طايش
* مورݣان فرييمان ف دور ويليام صامرسيت: ضابط د لبوليس ڤيطيرو قريب يتقاعد
* ݣواينث پالترو ف دور ترايسي ميلز: مرت دايڤيد ميلز لي حاملة
* آر لي أرمي ف دور لکاپيتان د لبوليس
* دجون سي ماݣينلي ف دور كاليفورنيا: لعاميد د فرقة السواط
* كيڤن سپايسي ف دور دجون دو: قتال متسلسل مأنسپيري من السبعة د لخطايا لموميتة
* ريتشارد راونتري ف دور مارتن تالبت: لمودعي لعام د موديرية لأمن

## مصادر

تصنيف:أفلام د 1995
تصنيف:فيلم ميريكاني
تصنيف:فيلم د لجريمة
كلاونهاوس

**كلاونهاوس** هو فيلم تقطاع ميريكاني كتبو و خرجو ڤيكطور صالڤا ف أول فيلم طويل ليه ف عام 1989. من بطولة نايثان فورست وينترز، برايان ماكيوو، و سام راكويل ف دور تلاتة ديال لخوت، تابعينهوم تلاتة د لهاربين من سبيطار د لحماق مخبيين ف اللبسة د كلون.

كلاونهاوس نوض لفتنة و لبوز ملي صالڤا تحطات عليه التهمة د التحروش لجينسي على لباطال د لفيلم وينتيرز لي كانت عندو 12 ف ديك لوقيتة.

## سينوپسيس

قبل ماتجي لهالووين بشي يامات، تلاتة د لولاد صغار بوحدهوم ف دار كبيرة كايلقاو راسهوم مهددين من تلاتة د الرجال مسطيين هاربين من سبيطار د لأمراض لعقلية. قبل من هادشي قتلو تلاتة د لكلونات خدامين ف سيرك و خداو الشكل و لباس ديالهوم.

## كاستينݣ
* نايثان فورست وينترز: كايسي
* برايان ماكيوو: دجيفري
* سام راكويل: راندي
* مايكل دجروم ويست: تشيزو لمسطي
* برايان ويبل: بيپو لمسطي
* دايڤيد راينيكر: ديپو لمسطي
* تيموثي إنيس: تشيزو لحقيقي
* فرانك ديامانتي: بيپو لحقيقي
* كارل هاينس تووبر: ديپو لحقيقي
* ڤليطا سكيلمان: لأم
* ݣلوريا بلسكي: الشوافة

## مصادر
 

تصنيف:أفلام د 1989
تصنيف:فيلم ميريكاني
تصنيف:فيلم د لخلعة
تصنيف:فيلم تقطاع
أوستن پاورز: إنترناشنل مان أوف ميستري

**أوستن پاورز: إنترناشنل مان أوف ميستري** هو فيلم پارودي و كوميديا-جاسوسية ميريكاني خرجو دجاي روتش ف عام 1997. هو لجوزء لول ف سيرية د أفلام أوستن پاورز. من بطولة مايك مايرز لي كتب لفيلم و عاون ف لإينتاج ديالو و لعب دور أوستن پاورز و لعدو لدود ديالو دوكتور إيڤل. إليزابيث أورلي، روبرت ڤاݣنر، سيث ݣرين و مايكل يورك ف لأدوار لموسانيدة. لفيلم پارودي د أفلام دجايمس بوند و التاقافة الشعبية د الستينات.

لفيلم دابا كايتعتابر من أحسن لأفلام لكوميدية ف ݣاع لوقات، جا ف لمرتبة 42 ف " أكتر لأفلام لفوكاهية ف ݣاع لأوقات" على حساب ليستة ديال قاناة براڤو. لفيلم فرونشيز عندو جوج تكميلات، أوستن پاورز: ذا سپاي هو شاݣد مي (1999) و أوستن پاورز إن ݣولد ميمبر (2002).

## سينوپسيس
واحد لعاميل سيري هيپي من الستينات مجمد كريوجينيا، رجعوه يخدم عاوتاني باش يواجه لعدو اللادود ديالو دوكتور إيڤل. 30 عام موراها ف التسعينات، أوستن تطلق و رجع للآكسيو باش يتباطا معا دوكتور إيڤل مرة خرة، لي فاق ف شي بلاصة ف نيڤادا و شفر واحد السلاح نواوي وخلا لعالام رهينة عندو. من مور لفيقة د أوستن جابو ليه الرفيقة ديالو واحد التيتيزة ڤانسا كينسينتن، لي هي بنت الرفيقة ديالو ف الستينات و مشاو لڤيݣاس فين خاصهوم يوقفو لموخطاطات لإيرهابية ديال دوكتور إيڤل قبل مايسيطر على لعالام.

## كاستينݣ
* مايك مايرز: أوستن پاورز و دوكتور إيڤل
* إليزابيث أورلي: ڤنيسا كنسينتن
* روبرت ڤاݣنر: رقم 2
* سيث ݣرين: سكوت إيڤل
* ميندي سترلينݣ: فراو فاربيسينا
* مايكل يورك: بايسل إيكسپوزيشن
* فابيانا أودينيو: ألوطا ڤادجاينا
* ويل فيريل: مصطفى
* ميمي رودجرس: السيدة كنسينتن
* دجو سان: راندم تاسك
* پول ديلن: پادي أوبرايان

## مصادر

تصنيف:أفلام د 1997
تصنيف:فيلم د لكوميديا
تصنيف:أفلام د لپارودي
تصنيف:فيلم ميريكاني
تصنيف:فيلم د لجاسوسية
براد پيت

**ويليام برادلي پيت** (تولد ف 18 دجنبر 1963) هو مومتيل و مونتيج ميريكاني. معروف ب التمتيل ديالو ف لأفلام د لبلوكباسطر و فايت خدا بزاف د لجوائيز، منها 2 أوسكار، 2 بافطا و 2 ݣولدن ݣلوب و 1 إيمي. واحد من أكتر لموؤتيرين لماشاهير ف لعالم.

پيت ترشح جوج مرات لجايزة لأوسكار ف فيلم لقضية لمحيرة د بنجامين باتن (2008) و مانيبول (2011)، و ربح جايزة لأوسكار ف أحسن مومتيل موسانيد ف واحد لمرة ف هوليوود (2019).

## فيلموݣرافيا

* كاليفورنيا (1993): أرلي ݣرايس
* ترو رومانس (1993): فلويد
* سبعة (1995): دايڤيد ميلز
* 12 قرد (1995): دجيفري ݣوينز
* لملك د الشيطان (1997): روري ديڤايني
* النادي د لمدابزة (1999): تايلر دوردن
* لميكسيكي (2001): دجيري ويلباك
* أوشن حداش (2001): رستي رايان
* طروادة (2004): أخيل
* أوشن طناش (2004): رستي رايان
* بابيل (2006): ريتشارد دجونس
* أوشن تلطاش (2007): رستي رايان
* لغتيال د دجيسي دجايمس من لخواف رابرت فورد (2007): دجيسي دجايمس
* تحرق مور لقراية (2008): تشاد فلدهايمر
* لقضية لمحيرة د بنجامين باتن (2008): بنجامين باتن
* إنݣلوريوس باستاردس (2009): ليوطنو آلضو راين
* شجرة لحاياة (2011): أوبرايان
* مانيبول (2011): بيلي بين
* طناش عام عبد (2013): ساميول باش
* فيوري (2014): سيرجو ووردادي
* واحد لمرة ف هوليوود (2019): كليف بووث

## مصادر


تصنيف:زيادة 1963
تصنيف:مومتيل ميريكاني
تصنيف:ناس حيين
فيلم پارودي

تصغير|لقطة من فيلم "لغيس و الرملة" ''Mud and Sand'' (1923) لي كان پارودي ديال فيلم "الدم و الرملة" ''Blood and Sand'' (1922)
**فيلم پارودي** هو نوع فني فرعي مميز ديال أفلام لكوميديا، كاينوي باش يقلد ب شكل فوكاهي لأنواع لاخرى د لأفلام، أعمال د السينيما، أعمال فنية إيبداعية ولا شي ضاهيرة ف لموجتاماع. على عكس أفلام لكوميديا التقليدية لي كاتهدف ب لآساس باش ترفه بواسيطة النوكات و الطارائيف، لأفلام د لپارودي كاتعمق بتخدام التقليد و لميميك باش تقدم ماشي غي الترفيه و لفوكاهة صافي، و لكين حتى تعليق ولا تكريم للعمل لأصلي لي كايقلدو.

## تعريف د النوع

پارودي هو نوع ديال التقليد لفوكاهي، كاياخد ستيلات ديال شي كاتيب، فنان ولا شي نوع فني و كايبالغ ف التقليد لأغراض كوميدية باش يستفز ب طريقة إيجابية ولا حتى يسلط الضو ولا يدير تكريم لشي ستيل.

## لخصايل د النوع

فيلم پارودي معروف ب التقليد لفوكاهي د لأفلام، لأنواع لفنية ولا حتى لأشكال لفنية و التاقافية لاخرى. هاد لأفلام كاتخدم بزاف ديال طيكنيكات د لكوميديا بحال لموبالاغة، باش يبينو لعيوب د لفيلم لي كايقلدو، و لموفارقة، ب حطان شي عونصور عادي ف مواقف ماشي عادية، و السوخرية، باش يوضحو لعاباتية د لكليشيات د شي أفلام و لخصايل لي حماضو ف السينيما. أهم حاجة ف لپارودي هي كاتخلي لي كايتفرج كايتمتع ب لكوميديا لي فيها و ف نفس لوقت كاتخليه يدير معا راسو نقد للموضوع لي كايتعالج.

## شنو لفرق بين پارودي و ساتير

لپارودي و الساتير ب جوج بيهوم كايخدمو لفوكاهة كاتعليق ولا نتيقاد، و لاكين لفرق بيناتهوم هو أن لپارودي كايكون ب نبرة رطبة على حساب قوانين لكوپيرايت و النشر، يعني لفرق ف لهاداف و الطاريقة و لقسوحية د لميساج. ساتير حتى هو معروف ب التخدام د لفوكاهة، السوخرية و لموبالاغة و لاكين باش يشوه و يكريتيكي لكالاخ و التناقوضات د الناس، السياسات لموعاصيرة و لمواضيع لي كاتكون شادة لبوز ف لوقيتة د إيصدار لعمل. قارن هادشي معا التعريف د لپارودي لي هو "عمل أدبي، تلفازي، فيلم ولا موسيقى لي كاينوي تقليد ستيل د شي عمل أصلي لأغراض فوكاهية".

## إكزومپلات د أفلام د هاد النوع
* لغيس و الرملة (1923)
* يانݣ فرانكينشطاين (1974)
* أوستن پاورز - (فرونشيز 1997 - 2002)
* شون أوف ذا ديد (2004)
* ݣالاكسي كويست (1999)
* سكيري مووڤي (2000)
* نوتزيلا (2019)
* بورات (2006)
* شريك (2001)

## مصادر

تصنيف:أنواع د لأفلام
تصنيف:پارودي
تصنيف:أفلام د لپارودي
تصنيف:عوام 1970 ف صناعة د لأفلام
سبعة د لپسيكوپاط

**سبعة د لپسيكوپاط** هو فيلم دراما-كوميدية، جريمة و ساتير. كتبو و خرجو و عاون ف لإينتاج ديالو مارتن ماكدوناه ف عام 2012. من بوطولة كولين فارل، سام راكويل، وودي هارلسون و كريسطوفر ووكن، معا طوم وايتس، آبي كورنيش، أولݣا كوريلينكو، و جيليكو إيفانيك ف لأدوار لموسانيدة. لفيلم هو تاني تاعاوون بين ماكدوناه، فارل و إيڤانيك بعد ما صورو فيلم ف بروج (2008). لفيلم تّشكر بزاف من عند لكريتيك.

## سينوپسيس
تلاتة د لعشران (كولين فارل، سام راكويل و كريسطوفر ووكن) هيجو لغضب د راجل لعيصابات لخطير (وودي هارلسون) منين خطفو لكلبة د الشيتسو ديالو لغالية.

واحد السيناريست طاموح سميتو مارتي (فارل) عندو سيناريو ناضي كايدور ليه ف راسو سماه سبعة د لپسيكوباط. لموشكيل هو ديما كايفيق متمل هادشي مكايخليهش يزيد يخدم عليه، ف لوقيتة لي أعز صاحب عند مارتي، بيلي (راكويل) عندو أفكار واعرة للسيناريو، و لكين ماكايقدرش يقولها لمارتي بلا مايعرض عليه. بيلي مرة مرة كايلقج ف التمتيل، هادشي مافيهش مدخول كافي، عليها باش يخلص لكرا بيلي كايدير عمليات د النصيب ف السرقة د لكلاب لي فيها لفلوس هو و هانس (ووكن) لي لسانو حلو. غي منين مارتي لمضيوم بدا يخاف بلي لأفكار ديالو بدات تنشف، بيلي جاب واحد الشيتسو زوينة خاطفها من واحد لݣانݣسطر لي كايتعصب دغيا (هارلسون)، و مشاو ف واحد التسافيرة ل الصحرا باش يصفيو الراس و يلقاو لأفكار.

## كاستينك
* كولين فارل: مارتي فارنان
* سام راكويل: بيلي بيكل
* وودي هارلسون: تشارلي كوسطيلو
* كريسطوفر ووكن: هانس كيسلوڤسكي/ ذا كوايكر
* هاري دين ستانتن / ذا كوايكر لخايالي
* طوم وايتس: زكاراياه ريݣبي
* بريندن سيكستن التالت: زاكاراياه ريݣبي ف الصغر
* آبي كورنيش: كايا
* أولݣا كوريلينكو: آندجلا
* جيليكو إيڤانيك: پاولو
* ليندا برايت كلاي: ميرا كيسلوڤسكي
* أماندا وورن: ماݣي ريݣبي
* لونك نݣويين: لقس لڤيطنامي

## مصادر

تصنيف:أفلام د 2012
تصنيف:فيلم بريطاني
تصنيف:فيلم ميريكاني
تصنيف:فيلم د لجريمة
تصنيف:فيلم د لكوميديا لكحلة
أوستن پاورز: ذا سپاي هو شاݣد مي

**أوستن پاورز: ذا سپاي هو شاݣد مي** (ب نݣليزية **Austin Powers: The Spy Who Shagged Me**) هو فيلم پارودي و كوميديا-جاسوسية ميريكاني خرجو دجاي روتش ف عام 1999. هو لجوزء التاني من سيريا د أوستن پاورز. لفيلم بوطولة مايك مايرز لي كتب لفيلم و عاون ف لإينتاج ديالو ف دور أوستن پاورز، دوكتور إيڤل و فات باسترد. هيذر ݣراهام، مايكل يورك، روبرت ڤاݣنر، سيث ݣرين، مندي سترلينݣ، راب لووْ، و إليزابيث أورلي. لعنوان د لفيلم هو تلاعوب لفضي لفيلم ديال دجايمس بوند ذا سپاي هو لاڤد مي - The Spy Who Loved me (1977).
لفيلم ترشح ف حفلة جوائيز لؤسكار 72 ف لكاطيݣوري د أحسن ماكياج.

## سينوپسيس

عاماين مورا مافيقوه من التجميد لكريوجيني بعدا ماكان مجمد 30 عام و ربح دوكتور إيڤل لي كان على بونت و يسيفط صاروخ ناواوي، لعاميل السيري د الستينات لمولوع ب السيكس أوستن پاورز، كان مازال ف شهر لعسل ديالو منين عرف بلي مرتو ڤانيسا غير روبو، تصايبات من الدوكتور إيڤل باش تقتلوا. و لكين ب نيسبة لأوستن لأومور غاتزيد تخياب منين إيڤل غايسافر ف لوقت ل 1969 و غاياخد لمودجو د أوستن (لقوة لجينسية لي كاتخليه يبان زوين عند لبنات). أوستن غايرجع لعام 1969 و غايخدم معا لعاميلة د لستيخبارات فيليسيتي شاݣويل ملي بجوج مغايخصهومش غير يرجعو لمودجو د أوستن و صافي، و لكين خصهوم عاوتاني يوقفو دوكتور إيڤل قبل مايخرب واشنطن ديسي ب فردي د ليزر بانيه ف لقامار. واش غايقدر أوستن پاور يغلب دوكتور إيڤل مرة اخرى؟.

## كاستينݣ

* مايك مايرز ف دور أوستن پاورز، دوكتور إيڤل و فات باسترد
* هيذر ݣراهام ف دور فيليسيتي شاݣويل
* مايكل يورك ف دور بايسل إيكسپوزيشن
* روبرت ڤاݣنر ف دور رقم 2
* راب لو ف دور رقم 2 ملي كان صغير
* مندي سترلينݣ ف دور فراو فاربيسينا
* سيث ݣرين ف دور سكوت إيڤل
* ڤرني ترويار ف دور ميني مي
* إليزابيث أورلي ف دور ڤانيسا كنسينتن
* دجيا كاريديس ف دور رابن سپيت سوالووز
* ويل فيريل ف دور مصطفى
* أوليڤر مورهيد ف دور لكولونيل لبريطاني
* كلينت هاورد ف دور دجونسون ريڤر

## مصادر

* https://m.imdb.com/title/tt0145660/

تصنيف:أفلام د 1999
تصنيف:فيلم ميريكاني
تصنيف:فيلم د لكوميديا
تصنيف:أفلام د لپارودي
تصنيف:فيلم د لجاسوسية
سيمون (فيلم)

**سيمٌون** (مستيليا **S1M0NE** ب نݣليزية) هو فيلم خيال عيلمي و ساتير ميريكاني كتبو و نتجو و خرجو آندرو نيكول ف عام 2002. من بطولة آل پاتشينو، كاثرين كيينر، إيڤن رايتشل وود، رايتشل روبرتس، دجاي مور و واينونا رايدر. لحكاية ضايرة على واحد لموخريج شوهرتو بدات تطفى غايصنع مومتيلة ڤيرتويل باش تولي هي لباطالة ف لأفلام ديالو و لموحاولات ديالو باش يخليها مستورة ماتبانش للپوبليك ف لوقيتة لي شوهرة ديالها غادة و كاتزاد.

## سينوپسيس

لكاريير ديال واحد لموخريج كاعي، لي ملهوف على شي فيلم يدير بيه لبوز، ولات ف خطر منين السطار د أفلامو مشات ف حالها على غفلة ف التورناج. خلاتو يفكر دغيا ف شي حل، لموخريج قرر باش يصنع مومتيلة مصاوبة ب لپي سي سميتها "سيمّون" باش تعوض السطار، أول مومتيلة سانطيتيك مية ف لمية. ل"مومتيلة" دارت ضجة كبيرة بين ليلة و نهار، و دارت كاريير مشهورة حتى ف لغنا، و كولشي ولا كايسحاب ليه بلي هي د بصح، وخا هاكداك، معا بدا النجم ديالها كايقيص السقف، لموخريج ما بقاش قاد على الضوغوطات د لجمهور و بدا يفكر كيفاش غايعتارف للناس.

## كاستينݣ

* آل پاتشينو: ڤيكطور تارانسكي
* كاثرين كيينر: إيلاين كريستيان
* إيڤن رايتشل وود: لايني كريستيان
* رايتشل روبرتس: سيمون
* واينونا رايدر: نيكولا آندرس
* دجاي مور: هول سينكلر
* پروت تايلر ڤينس: ماكس ساير
* دجايسن شوارتسمان: ميلتن
* كلاوديا دجوردن: الشابيهة د سيمون

## مصادر

تصنيف:فيلم ميريكاني
تصنيف:أفلام د 2002
تصنيف:أفلام د التعاويد لعيلمي
آل پاتشينو

**آلفريدو دجايمس پاتشينو** (تزاد ف 25 أبريل 1940) هو مومتيل ميريكاني. كايتعتابر واحد من أعضم لمومتيلين ف لقرن لعشرين، پاتشينو خدا بزاف ديال لجوائيز منها جائيزة أوسكار (سينيما)، 2 طوني (مسرح) و 2 جوائيز د لإيمي (تلفازة)، هادشي لي خلاه يكون عندو التاج التولاتي ديال التمتيل. زيد خدا 4 د لݣولدن ݣلوب، 1 بافطا و 2 ديال جوائيز نقابة لمومتيلين.

## فيلموݣرافيا

* لعراب (1972) - مايكل كورليوني
* سيرپيكو (1973) - فرانك سيرپيكو
* لعراب لجوزء التاني (1974) - مايكل كورليوني
* دوݣ داي آفترنوون (1975) - صوني ڤورتزيك
* سكارفايس (1983) - طوني مونطانا
* بحر لبغو (1989) - فرانك كيلر
* ديك ترايسي (1990) - آلفونص كاپريس
* لعراب لجوزء التالت (1990) - مايكل كورليوني
* طاريقة ديال كارليطو (1993) - كارليطو "تشارلي" بريݣانطي
* حارارة (1995) - ليوطنو ڤينسنت هانا
* ضوني براسكو (1997) - بندجامين رودجييرو
* موحامي الشيطان (1999) - دجون ميلتن
* إنصومنيا (2002) -ويل ضورمر
* سيمون (2002) - ڤيكطور تارانسكي
* 88 دقيقة (2007) - دوكتور دجاك ݣرام
* أوشن 13 (2007) - ويلي بانك
* قتلة صالحة (2008) - لموحقيق دايڤيد
* ذا آيريش مان (2019) - دجيمي هوفا
* الدار د ݣوتشي (2021) - آلضو ݣوتشي

## مصادر


تصنيف:مومتيل ميريكاني
تصنيف:زيادة 1940
تصنيف:ناس حيين
كيوسك ديال طلب

بديل=كيوسك طلب ديال ماكدونالد |تصغير|مثال ديال كيوسك طلب ديال ماكدونالد
**لكيوسكات د طلب** ولا **لبورنات د طلب** هوما ماكينات كتفاعل مع بنادم و كتخليهم يديرو طلبات ولا يوصلو لخدمات بلا ما يحتاجو للخداما. هاد الماكينات كتكون فيها شاشا طاكتيل و كيخدمو بيها فبزاف ديال لبلايص، بحال سناكات, لمطارات, لبنكات و زيد و زيد... باش يسهلو الخدما و يكسبو لكليان.

## تاريخ
أول مرة بانو هاد لكيوسكات ف 1980، فين بداو يبانو ماكينات بساط فبلايص عمومية، بحال لمطارات ولمحطات ديال تران. هاد الماكينات لولين، واخا كانو ناضيين، و لكن كانو محدودين و ماكانوش كيتفاعلو مع بنادم.

ف 1990، بداو لكيوسكات كايبانو فسناكات، بلخصوص لمطاعم لكبار لي بداو كيقلبو على كيفاش يزربو لخدمة ويقللو من لخداما، بسباب هادشي بداو كيخدمو بهاد تكنولوجيا باش يخليو لكليان يطلب لي بغا بلا ما يتعامل مع سرباي.

مثلا، ماكدونالدز كانت وحدة من شركات لولين لي دخلو فهاد لمجال، و بداو كيجربو لكيوسكات ف 1999.
بديل=كيوسك ديال لخلاص|تصغير|كيوسك ديال لخلاص فمكتبة
فجوايه 2000، فاش بدات لانترنت كتنتاشر و كتعمم هادشي خلا لكيوسكات يندامجو فسيستيمات ديال شركات و بداو كيزعمو عليهم، هاد لماكينات تطورو و تحسنو فيهم بزاف ديال لحوايج بحال سرعة، و زادوهم سيستيم ديال لخلاص بلاكارط د لبانكة و بلكاش، بحال سيستيم ديال تيليبوتيك, شي لي للي خلا تعامل مزروب و مضمون.

## لخدمة
لكيوسكات د طلب كتخدم بشاشة طاكتيل كتخلي ناس يختارو لخدمة و سلعة لي بغاو، و يبدلو داكشي لي بغاو، ويخلصو مباشرة بطرق ديال لخلاص مدموجة بحال لي كارط د لبانكة و لكاش.

هاد لماكينات عندهم بزاف ديال لوضائف:

* كيزيدو سرعة د طلب و كيسهلوه
* كيحيدو لأخطاء لي كيديرو سربايا
* كيوفرو معلومات اكثر للكليان
* كينقصو تكاليف و كيقللو احتياج لخدامة
* كيجمعو الداطا

## مصادر

تصنيف:إيليكطرونيك
أوستن پاورز إن ݣولدميمبر

**أوستن پاورز إن ݣولدميمبر** هو فيلم پارودي و جاسوسية ميريكاني خرجو دجاي روتش ف عام 2002. هو لإيصدار التالت من السيريا د لأفلام أوستن پاورز، من بطولة مايك مايرز لي كتب لفيلم هو و مايكل ماكيولرز و لعب 4 د لأدوار: أوستن پاورز، دوكتور إيڤل، ݣولدميمبر و فات باسترد، زيد لفيلم فيه بيونصي ف أول فيلم د سينيما ليها، سيث ݣرين، مايكل يورك، روبرت ڤاݣنر، مندي سترلينݣ، ڤرني ترويار و مايكل كاين ف لأدوار لمْسانْدة.

## سينوپسيس

دوكتور إيڤل و لميني فوطوكوپي ديالو ميني مي هربو ب شي طاريقة من واحد لحبس فيه حيراسة مشددة و بجوج بيهوم غايتافقو معا ݣولدميمبر، و غايصايبو خوطة كيفاش غايسيطرو على لعالام. هاد لخوطة ب الدات كايخصها وقت كبير ف لعوبور ف لوقت، موراها، غايخطفو بّات أوستن پاورز، الشاف د لجواسيس د نݣليز، نايدجل پاورز. ف لوقيتة لي أوستن تابع إيڤل، و هو دايز ف لوقت، غايوقف ف عام 1975 و غايتلاقى معا صاحبتو لقديمة، لموحقيقة فاكسي كليوپاطرا، و غايطلبها تعاونو ف تبيع لأشرار باش يعتق باه.

## كاستينݣ

* مايك مايرز ف دور
** أوستن پاورز، عاميل بريطاني من الستينات و لأخ الصغير د دوكتور إيڤل لي ضاع هادي سنين، تجمد 30 عام باش يوقف دوكتور إيڤل
*** آرن هيملستاين ف دور أوستن پاور و هو صغير
** دوكتور إيڤل، شيرير بلجيكي خارق للعادة و لعدو لادود د أوستن و خوه لكبير. ف واحد لوقيتة ف لفيلم، غايتنادم معاه لحال و غايتصالح معا أوستن.
*** دجوش زاكرمان، دوكتور إيڤل و هو صغير
** ݣولدميمبر، شيرير هولانضي ديما فيه الجوع، لحاليف د دوكتور إيڤل و لآنطاݣونسيت لول ف لفيلم
** فات باسترد، عسكري سكوتلانضي سابق ف وزارة الديفاع، خدام دابا موصاريع د السومو.
* بيونصي ف دور فاكسي كليوپاطرا، شريكة جديدة د أوستن و لعدوة د ݣولدميمبر.
* مايكل يورك ف دور بايسل إيكسپوزيشن، الشاف د أوستن.
** إدي آدامز ف دور بايسل إيكسپوزيشن و هو صغير.
* مايكل كاين ف دور نايدجل پاورز، عاميل بريطاني و لأب د أوستن و إيڤل.
* روبرت ڤاݣنر ف دور رقم 2، تابع د دوكتور إيڤل.
** روب لوو ف دور رقم جوج متوسط.
** إيڤن فارمر ف دور رقم 2 و هو صغير.
* سيث ݣرين ف دور سكوت إيڤل، ولد دوكتور إيڤل.
* ڤرني ترويار ف دور ميني مي، لكلون لمصغرة د دوكتور إيڤل، شاداه لغيرة من سكوت.
* مندي سترلينݣ ف دور فراو فاربيسينا، تابيعة ألمانية ترتارة ديال الدوكتور إيڤل.

## مصادر

تصنيف:فيلم ميريكاني
تصنيف:أفلام د 2002
تصنيف:أفلام د لپارودي
تصنيف:فيلم د لجاسوسية
تصنيف:فيلم د لكوميديا
تصنيف:أفلام د التعاويد لعيلمي
تصنيف:مقالات د مسابقة ويكيپيديا ب الداريجة غشت 2024
إف سي ماروكو هيرني

**إف سي ماروكو** هيّ فرقة ألمانية د الرياضة كاتلعب ف قسم لهواة ف درجة Bezirksliga، تأسسات عام 2007 من الجالية المغربية لي ساكنة ف ألمانيا و كاينة ف منطقة ڤيستفالن Westfalen.

## الطاقم

* الرئيس: مصطفي المختاري
* لمدريب: عصام بارودي

## مصادر

## مزاود

* لموقع الرسمي ديال لفرقة 

تصنيف:كورة د ألمانيا
تصنيف:مغاربا ف ألمانيا
7 (توضيح)

هادي صفحة د التوضيح، **7** ؤلا **سبعة** يمكن يكونو عندها هاد لمعاني:

* 7: نمرة ؤ عاداد جا مورا 6 ؤ قبل 8.
* 7 (عام): عام ف التقويم لميلادي.
* 7 هـ: عام ف التقويم لهجري.
* سبعة (1995): فيلم ميريكاني خرج ف 1995.

## شوف تا
* سبعتون: راپور مغريبي
* سبعة د لپسيكوپاط: فيلم ميريكاني د 2012

تصنيف:صفحة توضيح
متحف د لكتوبا لممنوعين

**لمتحف د لكتوبا لممنوعين** (ب لإسطونية *Keelatud kirjanduse muuseum*) ف طالين، إسطونيا، هوّ متحف مخصص ل جميع، تحفيض و عرض لكتوبا لي كانو تمنعو ؤلا تدارت عليهوم رقابة ف أي بلاصة ف لعالم. لمتحف تدار باش يشجع على حرية التعبير و لاكصي اللامحدود ل لمعلومة.

## تاريخ
لمتحف د لكتوبا لممنوعين تأسس ف دجنبر 2020، من عند جوزيف ماكسيميليان دونيڭان. دونيڭان لي أصلو سكوطلاندي، ولّا مهتم ب لقضايا لمتعلقة ب الرقابة و حرية التعبير فاش كان ف الشينوا. تحوّل مبعد ل إسطونيا فين دار قرايتو على لبيزنيس لإجتماعي، ف جامعة طالين، و تطورات عندو لفكرة ديال لمتحف.

## لمعروضات
كانلقاو ف لمتحف مجموعة د لكتوبا لي كانو تمنعو ؤلا تدارت عليهوم رقابة، من بزاف د لبلدان و لفترات التاريخية، معا عرض لأسباب لي خلاتهوم يتمنعو، و التأتير ديال الرقابة على لمجتمع. لمجموعة فيها كتوبا متنوّعين لي تمنعو ل أسباب سياسية، دينية، جتيماعية ؤلا أخلاقية. من بين أهم لمعروضات كاينين كتوبا ديال كتّاب مشهورين بحال جورج ؤرويل، سلمان رشدي، و ج. ك. رولين. لهدف د لمتحف هوّ يخلي الزوار ديالو يشوفو وجهات د النضر لي تقدر تبان قبيحة على حساب لكونطيكست.

## مصادر

تصنيف:متاحف
تصنيف:إسطونيا
تصنيف:تأسيسات د 2020 ف إسطونيا
إكسيليسا

**إكسيليسا** ؤلا **ليسا** (ب اللاتينية **Exilissa**، ب ليونانية لبالية **Ἐξίλισσα**) مدينة مورية قديمة لي كانت موجودة ف الشمال ديال مملكة موريطانية (ف لمغريب دابا)، لي كانت جات على لبحر الدخلاني، قريبة ل مضيق جبل الطر، و سيپتيم (دابا سبتة). لموضع ديالها دابا هوّ لقصر الصغير.

## تاريخ
إدوارد ليپينسكي حط لفرضية بلي السمية لأصلية ب لفينيقية هيّ "حيق" ؤلا "حيق شي إليسا" (يعني لخليج د ليسا). ليپينسكي و پلينيوس لقديم بجوج كيعتابرو بلي لموضع ديال لمدينة كاين ف بينزو (تجمع سكني ف سبتة).

ف لقديم يقدر يكون معمل فينيقي كان موجود ف داك لموضع.

إكسيليسا طلع ليها الشان ف عهد الرومان. ف عهد لإمبراطور أوݣوستوس ستاقرو فيها عساكاريا رومان متقاعدين و فاميلاتهوم و ف عهد لإمبراطور طرايان، وصل عدد السكان ديالها ل 10000.

ف لفترة الرومانية، لمدينة و الجرادي لي لموضع ديالهوم ف بليونش كانو كيتسماو إكسيليسا.

لمسافرين لي دازو من تماك كتبو على قرودا لي كانو كيضورو ف لكديات ديالها، كيما كانلقاو دابا ف جوايه أزرو حدا پارك إيفران الوطني. كانت زيادة على هادشي مرسا ديال التمليح.

ف لقرن 5 يقدرو يكونو لوندال دخلو ليها، و ف لقرن 6، حتلوها لبيزانطيين.

فاش دخل لإسلام ل شمال إفريقيا، فقدات إكسيليسا لأهمية ديالها، و غبرات ف لقرن 9.

ف لموضع ديالها تّبنات مدينة لقصر الصغير (لي كانت كاتسمى قصر مصمودة)، قرن من مورما دخلو لأمويين ل لمنطقة.

## مصادر

## مزاود
* 

## شوف تا

* سبتة
* طينجيس
* موريطانية الطنجية

تصنيف:موقع أتاري ف لمغريب
تصنيف:مدون مغريبية أتارية
تصنيف:لمغريب لقديم
تصنيف:موريطانية الطنجية
تصنيف:مدون د موريطانية
إند أوف واتش

**إند أوف واتش** ولا **نيهاية د لمناوبة** هو فيلم جريمة و آكشن-إيتارة ميريكاني كتبو و خرجو دايڤيد إير ف عام 2012. بطولة دجايك دجيلينهال و مايكل پينيا ف أدوار جوج ديال الضباط ف قيسم د لبوليس د لوص أنجيليس لي كايخدمو ف حي الساوث سينترل. لفيلم كايركز على لأنشيطة ليومية ديالهوم ف لبوليس، لماشاكيل ديالهوم معا شي أعضاء ف لعيصابات، الصحبة بيناتهوم و لعلاقات الشخصية ديالهوم.

## سينوپسيس
مصور ب ستيل ديال الدوكيمونطير، هاد لفيلم كايصور لمحاين ليومية ديال جوج د الضباط ف لوص أنجيليس باقيين صغار لي هوما رفقا و صحاب ف نفس لوقت و شنو غايوقع ليهوم منين غايتلاقاو ب ريوس إيجرامية قوى منهوم.

جوج ديال الضباط إيفيكاص برايان تايلور و مايك سابالا كوليݣ و صحاب الروح ب الروح. مايك مجوج ب ݣابي لي حاملة، و برايان لي ف عالاقة د لحب د بصّح معا دجانيت. برايان ناوي يصايب فيلم عليها كايصور الروتين اليومي د لخدمة ب لكاميرا لمهزوزة ب ليد معا صاحبو، وخا لكوليݣ لي ف لبيرو ديالهوم ڤان هاوزر مباغيهومش يصورو. مور ما قتلو واحد لݣانݣسطير خطير ف حالة ديال الديفاع على النفس، طرونسفيراوهوم لحي الساوث سينترل لوس أنجلس فين نايضة حرب بين لعيصابات د لكوحل و لميكسيكيين. منين مايك و برايان وقفو ݣانݣسطير لي لقاوه هاز معاه مقدار كبير ديال الضروݣ و بنادم كايهرب لباشار، لكارطيل أمر ب لقتيلة ديالهوم و ولاو متبوعين من لمكسيكيين.

## كاستينݣ

**بوليس**
* دجايك دجيلينهال: لاوفيسييه برايان تايلور
* مايكل پينيا: لأوفيسييه ميݣيل "مايك زي" زابالا
* دايڤيد هاربر: لأوفيسييه ڤان هاوزر
* فرانك ݣريلو: السيرجو دانييلز
* دجايمس فيتسيمنس: كاپيطان رييس
* أميريكا فيريرا: لأوفيسييه أوروسكو
* كودي هورن: لأوفيسييه دايڤيس
* كريستي وو: لأوفيسييه سووك
**فاميلة**
* ناتالي مارتينيس: ݣابي زابالا
* آنا كيندريك: دجانيت تايلور
**موجريمين**
* كليه شهيد سلووْن: 'تريه'
* شوندريلا آڤري: 'بونيطا'
* موريس كونط: 'بيݣ إيڤل'
* ريتشرد كابرال: 'ديمن'
* ضايمنيك: 'ويكيد'
* فلاكيس: 'لا-لا'

## مصادر

تصنيف:فيلم ميريكاني
تصنيف:أفلام د 2012
تصنيف:فيلم د لجريمة
تصنيف:فيلم د لاكسيون
مسعور (فيلم)

**مسعور** هو فيلم مستقل ديال لخلعة لجسدية كاناضي كتبو و خرجو دايڤيد كراننبرݣ ف عام 1977. لإينتاج د لفيلم تعاوون مشتارك بين كاناضا و ميريكان، مارلين تشامبرس ف دور لبطولة، فرانك مور، دجو سيلڤر، و هاورد ريشپان ف لأدوار لموسانيدة. تشامبرس لاعبة دور د مرا لي من مورا ما دارت كسيدة د لموطور و تبليسات، و ف لوقيتة لي كانت غاتدير عملية جراحية، طورات واحد لفتحة تحت باطها لي فيها يباري كي لكليطوريس كاتخدمها باش تمص الدم ديال الضاحايا. هادوك لي كاتعضهوم كايتعاداو و حتى هوما يبداو يوصلو لمرض للخرين، النتيجة فوضى كبيرة، من لقنات د كيبيك حتى لموريال.
## سينوپسيس
واحد لمرا بدات كاتطور شهوة د مصان الدم مورا واحد التجريبة د لجيراحة التجميلية و الضاحايا ديالها حتى هوما كايوليو ملهوفين على الدم هادشي لي غايودي لجايحة بين لمدون.

ف كاملفورد، واحد لمرا صغيرة سميتها روز و راجلها لي سايݣ بيها دارو كسيدة معا واحد صطافيط ف واحد الطريق ضيقة. *هارت* راجلها تصاب بجروح خفيفة ولايني روز تجرحات و تحرقات ملي لموطور تفرݣع. لومبيلونص ديال واحد لكلينيك د لجيراحة التجميلية سميتها كيلويد لي كاين حدا لبلاصة د لكسيدة جابت لكوپل للكلينيك. روز تسيفطات لواحد لعملية إيرجو، فين غاتطبق عليها واحد تيقنية د التجميل تجريبية ديال الدوكتور دان كيلويد باش يرجع الجلد ديالها ف الصدر و لكرش. هارت طردوه؟ و روز بقات كوما ف صالة لإينعاش. على غفلة، روز فاقت من لكوما ديالها مورا شهر و غوتات، لفرملي جا لعندها ساعة جرحاتو و موراها مابقاش مفكر شنو وقع. سيفطوه لواحد السبيطار ف موريال ف ديك لوقيتة لي روز فهمات بلي خاصها تولي تمص الدم باش تبقى حية، لموشكيلة هي الضاحايا ديالها كايوليو كي الزومبي، روز هربات من لكلينيك لموريال عند صاحبتها ميندي كينت، و ولات كاتنشر لعدوى ف لمدينة.

## كاستينݣ

* مارلين تشامبرس: روز
* فرانك مور: هارت ريد
* دجو سيلڤر: موراي صايفر
* هاورد ريشپان: دان كيلويد
* پاتريسيا ݣايدج: روكسان كيلويد
* سوزان رومان: ميندي كنت
* دجاي رودجر بيريرا: لويد والش

## مصادر

تصنيف:فيلم كاناضي
تصنيف:فيلم ميريكاني
تصنيف:أفلام د 1977
تصنيف:فيلم د لخلعة
بيرن

**بيرن** (بلألمانية: **Bern**، بلفرانساوية: **Berne**، بالطاليانية: **Berna**) هي لعاصيما لفيديرالية د سويسرا و خامس أكبر مدينة فيها. جات ف لوسط لغربي د لبلاد، على لواد د آري، و اللغة اللي كيهضرو لأغلبية د السكان ديالها هي لألمانية.

تأسسات بيرن ف لعصور لوسطانية، بالضبط ف لعام 1191، و ولاّت هي لعاصيما د سويسرا ف 1848. تيسكنو فيها تقريبا 140.000 واحد، و لمدينة لقديمة ديالها داخلا ف اللائحة د الترات لعالمي د ليونيسكو من 1983.

## مصادر


تصنيف:سويسرا
تصنيف:عواصم ديال بلدان
تصنيف:تأسيسات د 1191 ف ؤروپا
الطيرمينال (فيلم)

**ذا تورمنل** ولا **الطيرمينال** هو فيلم كوميديا-دراما ميريكاني نتجو و خرجو ستيڤن سپيلبرݣ ف عام 2004. سيناريو ساتشا دجرڤازي و دجيف نايثنسن و لقصة د آندرو نيكول و دجرڤازي. بطولة طوم هانكس، كاثرين زييتا دجونس و ستانلي توتشي، لفيلم كايعاود لقصة ديال واحد الراجل من أوروپا الشرقية لي وحل ف الطيرمينال د ماطار دجون إف كينيدي ف نيويورك، ملي رفضو الدخول ديالو لميريكان، و ف نفس لوقت مايمكن ليهش يرجع لبلادو بسباب واحد لنقيلاب عسكاري.

لفيلم مأنسپيري جوزئيا من لقصة لحقيقية ديال مهران كريمي ناصري لي عاش ف الطيرمينال 1 ديال ماطار شاغل دو ݣول ف پاريس، فرانسا، من 1988 حتى ل 2006.

## سينوپسيس

واحد التوريست من أوروپا الشرقية على غفلة لقا راسو واحل ف ماطار دجاي إف كاي، و بزز منو خصو يسكن تما.

ڤيكطور ناڤورسكي (لاعبو طوم هانكس)، هو راجل من الدولة الشرق أوروپية كراكوجيا (خيالية)، طار لماطار دجون كينيدي. ف لجاماريك د لماطار منعو عليه الدخول لميريكان، حيت وقع نقيلاب ف كراكوجيا و ميريكان باقية مامعتارفاش ب النيضام لي شد لحوكم، زيد على هادشي، لحودود د كراكوجيا مسدودة، هادشي خلا ڤيكطور حاير، مايمكنليهش يدخل لميريكان و مايقدرش يرجع لبلادو. و ف لوقيتة لي كان كايتسنى ف لأزمة الديپلوماسية تتحل، بزز منو خصو يسكن ف صالة د الطرمينال الدولي، بالفلوس لي عندو، و معا لوقت دار شي صحاب خدامين تما.

## كاستينݣ

* طوم هانكس ف دور ڤيكطور ناڤورسكي
* كاثرين زييتا دجونس ف دور أميليا وورن
* ستانلي توتشي ف دور فرانك ديكسن
* باري شباكا هينلي ف دور دجودج ثورمان
* كومار پالانا ف دور ݣوپطا راجان
* دييݣو لونا ف دور إينريكي كروز
* تشاي مكبرايد ف دور دجو مولروي
* زووي صالدانا ف دور ضولوريس طوريس
* إدي دجونس ف دور ريتشرد سالتشاك
* دجود تشيكوليلّا ف دور كارل إڤرسن
* ݣييرمو دياس ف دور بابي أليما
* ريني بيل ف دور نادية
* ڤاليري نيكولاييف ف دور ميلودرݣوڤيتش

## مصادر

تصنيف:فيلم ميريكاني
تصنيف:أفلام د 2004
تصنيف:فيلم د دراما
تصنيف:فيلم د لكوميديا
بلوو

**بلوو** (ب نݣليزية **Blow**) هو فيلم بيوݣرافي و جريمة-دراما ميريكاني خرجو تيد ديمي ف عام 2001، ضاير على واحد لبارون د لكوكايين ميريكاني و الريزو الدولي ديالو. دايڤيد ماكينا و نيك كاساڤيتيس آضاپطاو لكتاب (بلوو: كيفاش دري صغير من لڤيلاج جاب 100 مليون دولار من لكارطيل د ميديين د لكوكايين و خسرها كاملة) ديال بروس پورتر ف 1993. لفيلم مبازي على لحكايات لحقيقية ديال موهريب د الضروݣ لميريكاني، دجوردج دجانݣ لي لاعبو دجوني ديپ، و لعالاقات لي كاتجمعو معا ملوك الضروݣ بحال پابلو إيسكوبار و كارلوس ريباس، و لكارطيل د ميديين. پينيلوپي كروث، فغانكا پوطينطه، رايتشل ݣريفيث، پول رووبنس، جورذي مويّا، كليف كورتيس و راي ليوطّا ف لأدوار لموسانيدة.

## سينوپسيس

لقصة على كيفاش دجوردج دجانݣ هو و لكارطيل د ميديين لي مترأسو پابلو إيسكوبار، أسسو لمارشي لميريكاني د بيع لكوكايين ف السبعينات.

واحد الدري سميتو دجوردج دجانݣ كبر ف واحد لفاميلة مأزمة ف لخمسينات، مو ديما كاتنݣر على باه وخا كايتقاتل باش يجيب طرف د لخبز، ف لخر لمشروع د باه دار فاييط و لفاميلة بقات بلا فلوس. دجوردج مابغاش نفس لقاضية تطرا ليه، و صاحبو توونا، ف الستينات قتارح عليه يبدا يبيع لماريخوانا. دار ب ري ديالو و معا لوقت دار بيها بزاف د لفلوس وخا هاكاك دخل للحبس، فين عرف التاحراميات ديال لكوكايين. عليها، منين تطلق، ولا لاباس عليه بواسيطة التبزنيس د لكوكا ف ميريكان، وخا هاكاك، معا لوقت غادي يخلص التامان.

## كاستينݣ

* دجوني ديپ ف دور دجوردج دجانݣ
** دجيسي دجايمس ف دور دجودج و هو صغير
* پينيلوپي كروث ف دور ميرطا دجانݣ
* فغانكا پوطينطه ف دور باربرا باكلي "باربي"
* رايتشل ݣريفيث ف دور أورمين دجانك
* پول رووبنس ف دور ديريك فورييل (ريتشرد باريلي)
* جوردي مويا ف دور ذييݣو ذيلݣاذو (كارلوس ليذير)
* كليف كورتيس ف دور پابلو إيسكوبار
* ماكس پرليتش ف دور كيڤين ضلي
* ميݣيل صانضوبال ف دور أوݣووسطو أوليبيراس
* إيثن سوپليه ف دور "توونا"
** آلن دجايمس مورݣان ف دور "توونا" و هو صغير
* راي ليوطٌا ف دور فريدريك دجانݣ "فريد"
* إليزابيث رودريݣيس ف دور مارثا دجانݣ
* كيڤين ݣايدج ف دور ليون مينݣيلا
* إما رابرتس ف دور كرستينا سانشاين دجانݣ
** دجايمي كينݣ ف دور كريستينا و هي كبيرة

## مصادر

تصنيف:فيلم ميريكاني
تصنيف:فيلم د لجريمة
تصنيف:فيلم د دراما
تصنيف:أفلام د 2001
تصنيف:فيلم موخود من أحدات د بصح
تصنيف:فيلم موخود من خدمة أدبية
پلانيطيس

**پلانيطيس** (ب لجاپونية: **プラネテス**، پورانيطيسو؛ ب ليونانية: **Πλάνητες**، پلانييطيس، "الضايعين") هي مانݣا جاپونية ديال لخيال لعيلمي لحرش كتبها و رسمها ماكوطو يوكيمورا. لمانݣا تسلسلات ف مجلة "صباح Morning" لمختصة ف لفيئة لعمرية سينن ديال دار النشر كوضانشا بين يناير 1999 حتى ل يناير 2004، الشاپيطرات ديالها تجمعو ف 4 د طانكوبون. لمانݣا تآضاپطات لواحد لآنيمي فيه 26 حلقة ديال ستوديو سانرايز، لي تنقل ف قناة إن إيتش كاي لجاپونية من أكتوبر 2003 حتى ل أبريل 2004. لقصة كاتمحور على فرقة د جميع لحوطام د لفاضاء ف لعام 2075.

## سينوپسيس

ف لعام 2075، لبشرية وصلات لواحد لمرحالة فين تسافير بين كوكب لأرض، لقامار و لمحطات لفاضائية ولا حاجة عادية، وخا هاكداك، التاطوور الطيكنولوجي ف لفاضاء تسبب ف موشكيل د لحوطام لفاضائي، لي يقدر يودي لأضرار بالغة يلا ماقلناش كاريتية للمركابات لفاضائية و الساطيليطات. هادي هي قصة قيسم د طيكنورا ف جميع لحوطام، ولخدامى لي كايخرجو برا لمركابة، هاتشيروطا "هاتشيماكي" هوشينو و لبنت جديدة ف لمجموعة، آي طانابي.

## كاراكطير

**طاقم د طوي بوكس**
* هاتشيروطا "هاتشيماكي" هوشينو: ب صوت كازوناري طاناكا
* آي طانابيه: ب صوت ساتسكي يوكينو
* فيي كارمايكل: ب صوت آي أوريكاسا
* يوري ميخايلكوڤ: ب صوت طاكيهيكو كوياسو
**السطاف د لبيرو د جميع لحوطام (آنيمي صافي)**
* فيليپ مايرس: ب صوت آيكوو أوݣاطا
* آرڤيند لاڤي: ب صوت طيتسووه ݣوطوه
* إيديلݣارد ريبيرا: ب صوت مايكو إيطوه
**الطاقم د آي إس پي ڤي (آنيمي صافي)**
* كلير روندو: ب صوت كوميكو واطانابيه
* كو تشين شين: ب صوت نوبويوكي هيياما
**كاراكير د ڤون براون**
* ݣورو هوشينو: ب صوت شوزوه ريزوكا
* ڤيرنر لوكسميث: ب صوت أونشوه إيشيزوكا
* حكيم أحمد: ب صوت ريووزابوروه أوهطومو
**كاراطير د طانكوبون 4 (مانݣا صافي)**
* ضانشاكو
* آلبرت كارمايكل
* كولونيل ساندرس

## مصادر


تصنيف:سيريات د لمانݣا
تصنيف:مانݣا د 1999
تصنيف:سيريات د آنيمي تلفازي بدات ف 2003
تصنيف:سيريات د آنيمي مبازية على مانݣا
تصنيف:مانݣا سينين
تصنيف:مانݣا د كوضانشا
تصنيف:تعاويد عيلمي حرش